Музыкалық-спорттық ойын-сауық «Сиқырлы күн»
Мақсаты: Балаларды әсем жүре білуге, секіру түрлерін орындауға, еңбектеуге 
                   жаттықтыру.Музыканың сүйемелдеуімен қимылдарды үйлесімді жасай  
                   білуге үйрету.
                   Музыкалық шығармаларды пайдалану арқылы жылдамдық, ырғақ, 
                   динамика сияқты қимылдарды үйрету және спорттық жаттығуларды           
                   орындау барысында зейіндерін, есте сақтау қабілеттерін дамыту.
                   Ептілік, төзімділік, шапшаңдық сияқты дене сапаларын тәрбиелеу.Таза 
                   ауада, күннің астына қыздырынуға машықтандыру.

Пайдаланылатын құрал-жабдықтар: батут доптар, жалаушалар, құрсаулар, самокат, ұсақ ойыншықтар, кішкене доптар, қорапша.

Ұйымдастырылу кезең:              Жаттығулар
Балалар музыка әуенімен  сапқа тұрады. Тізбекті сапта келе жатып мынадай жүрістерді орындайды: 
 Қолдарын жайып, «жылан» жүрісімен жүреді:  Жүрісіңнен жаңылма,
                                                                                  Жылдамырақ адымда.
                                                                                  Шапалақта алақан,
                                                                                  Тездет енді балақан!
  Балалар қолдарын шапалақтап, жүрістерін жылдамдатады.
  Мойындарын созып, қаз сияқты жүру:  Тізені сәл бүгіңдер, 
                                                                      Қолды артта ұстаңдар.
                                                                      Алға мойын созыңдар,
                                                                      Қане, қазға ұқсаңдар!
Жаймен жүрісті баяулатады: Екі иықтың тұсында 
                                                   Екі қолды бүгіңдер.
                                                   Енді жеңіл жүріңдер.
Аяқтың ұшымен жүру: Тықылдатпа таяқты,
                                         Ақырын бас аяқты.
Аю сияқты қорбаңдап жүру: Екі жаққа қисайып, 
                                                  Қане, оюға ұқсайық!
Қозғап барлақ денеңді,
Қолды қатты соқ енді! 

Жәй жүру және бір мезгілде қолдың білезігін айналдыру.

Шеңбер бойымен жүріп, тыныс алу.





-Балалар, қазір жылдың қай мезгілі?
-Жаз.
-Жаздың ерекшеліктерін атап беріңдерші?
-Күн ысиды, гүлдер жайқалып өседі,суға шомыламыз,күннің астында қыздырынамыз.
-Жарайсыңдар. Ал сіздер жазға байланысты әндер  білесіздер ме?
-Иә.
Ән: «Көбелектер»
Әнмен бірге балалар саз жетекшісімен көбелектің қимылдарын салады.
-Тамаша, балалар! Біз денемізге жаттығулар жасадық, өлең айтып дауысымызға жаттығу жасадық. Енді денемізді шынықтыруға арналған тапсырмаларды орындауға дайынбыз ба?
-Иә, дайынбыз. 

Тапсырмалар

1. «Жалаушамен жүгір»
     Бірінші тұрған бала екі жалаушаны екі қолына ұстап, жүгіріп барып үстел    
     үстіне қояды да орнына келеді. Екінші бала жүгіріп барып, жалаушаны алып 
     келеді де келесі балаға береді. Ойын осылай жалғасады.


    2.  «Топ-доп секіру» ойыны
Балалар үлкен гимнастикалық допқа отырып, белгілі арақашықтықты өтіп, өз орнына оралып, допты келесі ойыншыға береді.


3. «Цирк сиқыры»
     Жоғарыдан төмен қарай жіпке құрсау ілінген. Балалар бір-бірлеп барып, осы  
     құрсаудың ішінен өтіп , қайтадан орнына келу керек. Тапсырманы барлығы 
     орындап шығады.


4. «Самокатпен жарыс»
      Балалар самокат теуіп, кедергілерден өтіп, белгіні айналып, самокатты келесі 
     ойыншыға береді. Ойын осылай жалғасады. Балалардың шапшаңдығы,   
     ұқыптылығы байқалады.

    

-Балалар, біз жгіре-жүгіре шаршап,шөлдеген болармыз, иә?
    -Иә...
-Ендеше, барлығыңды тәтті шырын ішуге шақырамын.
   
5. «Құрсаудан құрсауға»

Балалардың  алдына бес құрсау қойылған (ара қашықтығы 10-15 см). Осы құрсаудан құрсауға балалар қосаяқтап секіріп шығу керек. Кезек-кезек.


6. «Сиқырлы сәт»

Әдемі түрлі-түсті безендірілген қорапшаның ішінде тәтті кәмпиттер жасырынған. Балалар біртіндеп жүгіріп келіп,осы қорапшаны өзінің кілтімен ашып, ішінен тәттіні алып, қайтадан кілттеп, орнына барады. Ойын осылай жалғасады.

Мадақтау.
Қорытындылау. Бағалау.

